ได้รับเชิญให้มาทานอาหารในร้าที่ชื่อ The Square ของโรงแรม Novotel Platinum ตั้งอยู่บนชั้น 6 ของตึกแพลตตินั่ม ที่ห้องอาหารจะจัดโปรที่หมุนเวียนทุกๆ 2 เดือน ช่วงนี้ทางร้านนั้นมีเทศกาลหมูคุโรบุตะและเนื้อวากิวมารวมอยู่ในบุฟเฟต์ คุณภาพแบบพรีเมี่ยม 

ห้องอาหารแห่งนี้รองรับลูกค้าได้เยอะกว่า 200 ที่นั่ง แถมบรรยากาศดี โซฟาริมหน้าต่างสามารถชมวิวด้านนอกเห็นวิวบนถนนเห็น CTW ด้วยนะ 

โดยรวมอาหารเมนูเป็ดย่างอร่อยสุด  หนังกับเนื้อนุ่ม ย่างใหม่ๆหอมๆเลย น้ำราดชุ่มกำลังดี ไม่เข้มข้น ไม่ใสเกินไป อร่อยดีค่ะ จัดไป 2 ชาม 

พวกหมูคุโรบุตะที่นำไปหมักกับปาปริก้า ซีอิ้วขาว มัสตาร์ด พริกไทยดำ นอกจากนี้ยังมีพอร์คช็อพ เนื้อไก่หมัก แล้วก็มีบาร์บีคิวซีฟู้ดเสียบไม้ ชอบมากที่สุดเลยก็คือพอร์คช็อพ เพราะชิ้นใหญ่หนามาก หมูติดมันมากำลังดี เนื้อนุ่มหอมมาก ทานกับมัสตาร์ด อร่อยมากค่ะ

แต่พวกอาหารนานาชาติ นอกจากนั้นก็จะมีอาหารไลน์อื่นๆ อย่าง Cold Cut , ซูชิ, บาร์บีคิว, สลัด ฯลฯ  โดยทั่วไปก็อร่อยปานกลางค่ะ

มุมของหวาน.. เดินมาดูมุมนี้ตั้งแต่แรกเข้า เห็นเค้กนานาชนิด จัดเรียงรายไว้อย่างสวยงาม ทุกชามจะตัดชิ้นพอดีๆทาน จึงทำให้สามารถเลือกทานได้หลายชนิด เราเลือกรสชาติที่ชอบๆมาลองทานก้อโอเคนะ พอใช้ได้อยุ่ค่ะ อร่อยเป็นบางชิ้น  

ส่วนของหวานที่ทางโรงแรมบอกว่าเป็นเมนูยอดฮิต ขนมปังเนยพุดดิ้ง เนื้อพุดดิ้งนุ่ม ๆ มีกลิ่นอายซินนามอนจาง ๆ ราดด้วยตัวนมสดแบบร้อนๆ  รสไม่หวานจัด หอมหวานกำลังดีค่ะ 

โปรโมชั่นเนื้อวากิวและหมูคุโรบูตะ จะมีตั้งแต่ 1 กรกฎาคม – 31 สิงหาคม 2559 นี้ ทุกเย็นตั้งแต่ 18:00 – 22:00 น. ราคา 999 บาท++/ท่าน รวมน้ำเปล่า ชา และกาแฟแล้ว ซึ่งมีโปรโมชั่นร่วมกับบัตรเครดิตลด 50% สำหรับผู้ถือบัตรเครดิตกรุงศรี ซิตี้แบงค์ กรุงเทพ scb กสิกรมา 3 จ่าย 2 สำหรับผู้ถือบัตรเครดิต ออมสิน 

การเดินทางและที่จอดรถ สามารถนำรถมาจอดในโรงแรมได้เลย 
เวลาเปิด ทุกวัน : 06:00 - 22:00 
เบอร์โทรติดต่อ 02-160-7123, 02-160-7100

*** การรีวิวข้างต้นเป็นเพียงความคิดเห็นส่วนตัวเท่านั้น โปรดใช้วิจารณญาณในการอ่านคะ ***